Uredba Komisije (ES) št. 2179/2002

z dne 6. decembra 2002

o posebnih pogojih za dodelitev pomoči za zasebno skladiščenje prašičjega mesa

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2759/75 z dne 29. oktobra 1975 o skupni ureditvi trga za prašičje meso [1], kakor je bila nazadnje spremenjena z Uredbo (ES) št. 1365/2000 [2], ter zlasti člena 4(6) in člena 5(4) Uredbe,

ob upoštevanju naslednjega:

(1) Možno je sprejeti intervencijske ukrepe v zvezi s prašičjim mesom, če je na reprezentativnih trgih Skupnosti povprečna cena prašičjih trupov manjša od 103 % osnovne cene in je verjetno, da bo ostala pod to ravnijo.

(2) Tržne cene so že pod to ravnijo in te razmere lahko še naprej ostanejo nespremenjene zaradi sezonskih in cikličnih trendov.

(3) Treba je sprejeti intervencijske ukrepe. Možno jih je omejiti na dodelitev pomoči za zasebno skladiščenje v skladu z Uredbo Komisije (EGS) št. 3444/90 z dne 27. novembra 1990 o določitvi podrobnih pravil za dodeljevanje pomoči za zasebno skladiščenje prašičjega mesa [3], kakor je bila nazadnje spremenjena z Uredbo (ES) št. 3533/93 [4].

(4) Po členu 3 Uredbe Sveta (EGS) št. 2763/75 z dne 29. oktobra 1975 o določitvi splošnih pravil za dodelitev pomoči za zasebno skladiščenje prašičjega mesa [5] Komisija lahko sprejme odločitev o skrajšanju ali podaljšanju obdobja skladiščenja. Ravno tako kakor zneske pomoči za posebna obdobja skladiščenja je treba določiti zneske, ki naj se dodajo ali odštejejo, če Komisija sprejme tako odločitev.

(5) Zaradi olajšanja upravnega in nadzornega dela v zvezi s sklenitvijo pogodb je treba določiti najmanjše količine.

(6) Varščino je treba določiti na raven, ki bo zagotovila izpolnitev pogodbenih obveznosti skladiščnikov.

(7) Ukrepi, predvideni s to uredbo, so v skladu z mnenjem Upravljalnega odbora za prašičje meso –

SPREJELA NASLEDNJO UREDBO:

Člen 1

1. Od 9. decembra 2002 je možno vložiti zahtevke za pomoč zasebnemu skladiščenju v skladu z Uredbo (EGS) št. 3444/90. Seznam proizvodov, upravičenih do pomoči, in ustrezni zneski so navedeni v Prilogi.

2. Če Komisija podaljša ali skrajša obdobje skladiščenja, se znesek pomoči ustrezno prilagodi. Dodatki ali odbitki na mesec in na dan so navedeni v stolpcih 6 in 7 Priloge.

Člen 2

Najmanjša količina po pogodbi in po proizvodu je:

(a) 10 ton za izkoščene proizvode;

(b) 15 ton za druge proizvode.

Člen 3

Varščina znaša 20 % zneskov pomoči, navedenih v Prilogi.

Člen 4

Ta uredba začne veljati z dnem objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 6. decembra 2002

Za Komisijo

Franz Fischler

Član Komisije

[1] UL L 282, 1.11.1975, str. 1.

[2] UL L 156, 29.6.2000, str. 5.

[3] UL L 333, 30.11.1990, str. 22.

[4] UL L 321, 23.12.1993, str. 9.

[5] UL L 282, 1.11.1975, str. 19.

--------------------------------------------------

PRILOGA

(EUR/tono) |

Oznaka KN | Proizvodi, v zvezi s katerimi se dodeli pomoč | Znesek pomoči za obdobje skladiščenja | Dodatki in odbitki |

3 mesecev | 4 mesecev | 5 mesecev | Na mesec | Na dan |

1 | 2 | 3 | 4 | 5 | 6 | 7 |

ex0203 | Meso, prašičje, sveže, ohlajeno ali zamrznjeno | | | | | |

ex02031110 | Polovice trupov brez sprednje noge, repa, ledvic, vezivnega tkiva in hrbtenjače | 278 | 315 | 352 | 37 | 1,24 |

ex02031211 | Šunka | 337 | 379 | 421 | 42 | 1,41 |

ex02031219 | Plečeta | 337 | 379 | 421 | 42 | 1,41 |

ex02031911 | Prednji deli | 337 | 379 | 421 | 42 | 1,41 |

ex02031913 | Ledja bodisi z vratom bodisi brez njega ali z ločenim vratom, ledja bodisi z glavo bodisi brez nje | 337 | 379 | 421 | 42 | 1,41 |

ex02031915 | Potrebušina, cela ali odrezana pravokotno | 164 | 197 | 230 | 33 | 1,09 |

ex02031955 | Potrebušina, cela ali odrezana pravokotno, brez kože in reber | 164 | 197 | 230 | 33 | 1,09 |

ex02031955 | Noge, plečeta, prednji deli, ledja bodisi z vratom bodisi brez njega ali vratovi ločeno, ledja bodisi z glavo ali brez nje, izkoščeno | 337 | 379 | 421 | 42 | 1,41 |

ex02031955 | Kosi, ki ustrezajo "sredicam" bodisi s kožo ali maščobo bodisi brez nje, izkoščeno | 255 | 290 | 325 | 35 | 1,17 |

ex02031959 | Kosi, ki ustrezajo "sredicam" bodisi s kožo ali maščobo bodisi brez nje, s kostmi | 255 | 290 | 325 | 35 | 1,17 |

--------------------------------------------------